Edward Schillebeeckx

**Edward Cornelis Florentius Alfonsus Schillebeeckx** (født 12. november 1914 i Antwerpen i Belgia, død 23. desember 2009 i Nijmegen i Nederland) var en belgisk katolsk prest og teolog. Han tilhørte dominikanerordenen. Schillebeeckxs bøker i emnet teologi ble oversatt til mang språk, og han gav også bidrag til Andre Vatikankonsil.

## Liv og virke
### Bakgrunn
Edward Schillebeeckx kom fra en barnerik familie; han var det sjette av fjorten barn. Han 
Edward Schillebeeckx fikk utdannelse hos jesuitter på en internatskole i Turnhout. I 1934 inntrådte han i dominikanerordenen. Han studerte teologi og filosofi ved det katolske universitet i Leuven: Deretter studerte han ved dominikanernes eget studieinstitutt i Gent og ble særlig influert av  Dominicus De Petters forelesninger i fenomenologi. Etter tre år der ble han innkalt til verneplikten i 1938, og ble dimittert fra den belgiske hær i august 1939. Allerede en og en halv måned senere ble han kalt tilbake på grunn av utbruddet av annen verdenskrig. Han forlot den belgiske hær etter at tyskerne i mai 1940 hadde invadert og okkupert landet. Schillebeeckx begynte så ved dominikanernes studiehus i Leuven, og ble der til 1945.

### Prest
Han ble presteviet i 1941, og fra 1943 viet han seg til å forelese om Thomas av Aquino og thomismen i Leuven. Senere bedrev pater Schillebeeckx fordypende studier ved dominikanernes Le Saulchoir i nærheten av Paris. Ved Le Saulchoir skulle Marie-Dominique Chenu og Yves Congar introdusere Schillebeeckx for den så kalte *[[nouvelle théologie]].* 

I 1952 disputerte Schillebeeckx over avhandlingen *De sacramentele heilseconomie*, et emne innen sakramentsteologi. Seks år senere, i 1958, ble han engasjert som professor i dogmatisk teologi og teologisk historie ved Det katolske universitet i Nijmegen.

Fra 1962 til 1965 ble Andre Vatikankonsil avholdt. Flere av Schillebeeckxs artikler og innlegg skulle øve en  innflytelse på konsilets dogmatiske konstitusjoner, de dokumenter som ble utdelt til samtlige konsilsfedre for debatt og godkjenning. I konsilets kjølvann grunnla Schillebeeckx, Chenu, Congar, Karl Rahner og Hans Küng det reformvennlige tidsskriftet *[[Concilium]]*.

Pater Schillebeeckx publiserte flere verker om Jesus Kristus. De fant en bred leserkrets, men de skulle også sette spørsmålstegn ved om pater Schillebeeckx' utlegning av katolsk lære var ortodoks (rett lære). Troskongregasjonen kalte Schillebeeckx til Roma for å redegjøre for enkelt av sine standpunkter. Kardinal Franjo Šeper og daværende erkebiskop Joseph Ratzinger kritiserte Schillebeeckxs kristologi og mente at den som konsekvens fornektet Jesu oppstandelse som et for troen objektivt og umistelig faktum.

## Bibliografi (i utvalg)
**De sacramentele heilseconomie* (Antwerpen 1952)
**Christus, sacrament van de Godsontmoeting* (Bilthoven 1959)
**Op zoek naar de levende God* (Nimwegen 1959)
**Openbaring en theologie* (Bilthoven 1964)
**God en mens* (Bilthoven 1965) 
**Wereld en kerk* (Bilthoven 1966) 
**De zending van de kerk* (Bilthoven 1968) 
**Jezus, het verhaal van een levende* (Bloemendaal 1974)
**Gerechtigheid en liefde, genade en bevrijding* (Bloemendaal 1977)
**Pleidooi voor mensen in de kerk. Christelijke identiteit en ambten in de kerk* (Baarn 1985) *...in de westerse cultuur* (Baarn 1986) - oversettelse til engelsk: On Christian faith: the spiritual, ethical and political dimensions (New York 1984)
**Mensen als verhaal van God* (Baarn 1989)
**The Eucharist* (2005/1948)

## Referanser


## Litteratur
* *The Praxis of the Reign of God: an introduction to the theology of Edward Schillebeeckx*. Eds. Mary Catherine Hilkert and Robert J. Schreiter. 2 ed. New York: Fordham University Press 2002.